Bruno Petković

**Bruno Petković** (Metković, 16. rujna 1994.), hrvatski je nogometaš i reprezentativac. Igra za zagrebački Dinamo. Položaj na kojem igra je središnji napadač.

## Klupska karijera
### Mlađi uzrasti
Bruno Petković počeo je igrati nogomet u klubovima iz rodnoga grada ONK Metković (2003. – 2006.) i NK Neretva (2006. – 2007.), a nakon toga prešao je u zagrebački Dinamo 2007. godine. Ondje je ostao do 2009. godine, kada je prešao u omladinsku akademiju NK Zagreba. U sljedeće dvije sezone igrao je za HAŠK (2010./11.) i Hrvatski dragovoljac (2011./12.). Nakon toga otišao je u Italiju, u Cataniju, klub iz Serie A.
### Calcio Catania
Dana 27. kolovoza 2012. godine, Petković je službeno postao novi igrač Calcija. Iznos transfera nije poznat iz razloga što je stigao kao pojačanje za mlađe uzraste. Prvi poziv za seniorsku momčad Calcija dobio je 27. siječnja 2013. godine za utakmicu protiv Fiorentine. Prvi ligaški nastup upisao je u posljednjoj utakmici sezone protiv Torina, ušavši s klupe u 89. minuti utakmice. Uoči sezone 2013./14., Petković je službeno promoviran u prvu momčad kluba. Pošto nije bio u planu trenera, Petković je poslan na nekoliko posudbi u niželigaške talijanske klubove u kojima također nije ostavio trag.
### Trapani i Bologna
U siječnju 2016. godine, Petković je prešao u talijanskog drugoligaša Trapani. U drugoj polovici sezone, Petković je postigao sedam pogodaka i doveo ih na prag ulaska u prvu ligu, ipak izgubili su u play-off utakmici od Pescare i ostali u drugoj ligi. U sezoni 2016./17. postigao je tri pogotka i osigurao si transfer u prvoligaša Bolognu. Za njih je potpisao 12. siječnja 2017. godine u transferu vrijednom 1,2 milijuna eura. U 21 nastupu za Bolognu nije postigao niti jedan pogodak, te je poslan na novu posudbu, ovoga puta u Hellas Veronu.

## Reprezentativna karijera
Za hrvatsku nogometnu reprezentaciju debitirao je 21. ožujka 2019. godine, u kvalifikacijama za Euro 2020. godine, protiv Azerbajdžana u Zagrebu, na Maksimiru (2:1). Svoj prvi pogodak za reprezentaciju postigao je 11. lipnja 2019. godine, u prijateljskom susretu protiv Tunisa u Varaždinu (1:2). Hrvatski izbornik Zlatko Dalić objavio je popis igrača za Europsko prvenstvo 2020. godine, na kojem se nalazio Petković.

Dana 9. studenoga 2022. izbornik Zlatko Dalić uvrstio je Petkovića na popis igrača za Svjetsko prvenstvo 2022. Zabio je gol za 1:1 u 117. minuti četvrtfinalne utakmice protiv Brazila. Hrvatska je dobila Brazil 4:2 na penale.

### Pogodci za A reprezentaciju

## Statistika
### Klupska
*ažurirano: 16. svibnja 2021.*
* **Nas.** = nastupi; **Gol.** = golovi

### Reprezentativna
*ažurirano: 1. lipnja 2021.*
* **Nas.** = nastupi; **Gol.** = golovi
* **Prij.** = prijateljske utakmice; **Kval.** = kvalifikacijske utakmice; **LN** = Liga nacija; **EP** = Europsko prvenstvo u nogometu; **SP** = Svjetsko prvenstvo u nogometu

#### Mlađe selekcije

#### Seniorska selekcija

## Priznanja
### Individualna
* Trofej Nogometaš – Najbolji igrač Prve HNL: 2020.
* Trofej Nogometaš – Najboljih 11 Prve HNL: 2019., 2020.
* 2019.: Najbolji igrač Prve HNL, u izboru kapetana klubova Prve HNL.

### Klupska
**[[Dinamo Zagreb]]**
* Prvak Hrvatske **(4):** 2018./19., 2019./20., 2020./21., 2021./22.
* Hrvatski nogometni kup **(1):** 2020./21.
* Hrvatski nogometni superkup **(2):** 2019., 2022.

## Reference

## Vanjske veze
* Profil, Dinamo Zagreb
* Profil, Hrvatski nogometni savez
* Profil, Transfermarkt